CELEX: 32018D1958
Language: mt
Date: 2018-12-06 00:00:00
Title: Deċiżjoni ta' Implimentazzjoni tal-Kunsill (UE) 2018/1958 tas-6 ta' Diċembru 2018 dwar il-ħatra tal-President tal-Bord Superviżorju tal-BĊE

12.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 315/25
               
            
         DEĊIŻJONI TA' IMPLIMENTAZZJONI TAL-KUNSILL (UE) 2018/1958
         tas-6 ta' Diċembru 2018
         dwar il-ħatra tal-President tal-Bord Superviżorju tal-BĊE
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (1), u b'mod partikolari l-Artikolu 26(3) tiegħu,
         Billi:
         
                     (1)
                  
                  
                     Fil-15 ta' Ottubru 2013 il-Kunsill adotta r-Regolament (UE) Nru 1024/2013, li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu.
                  
               
                     (2)
                  
                  
                     L-ippjanar u l-eżekuzzjoni tal-kompiti kkonferiti lill-BĊE jenħtieġ li jitwettqu b'mod sħiħ mill-Bord Superviżorju, li hu magħmul mill-President, il-Viċi President u erba' rappreżentanti tal-BĊE kif ukoll rappreżentant wieħed tal-awtorità kompetenti nazzjonali f'kull Stat Membru parteċipanti.
                  
               
                     (3)
                  
                  
                     Il-Bord Superviżorju huwa korp essenzjali fit-twettiq ta' kompiti superviżorji mill-BĊE. Ir-Regolament (UE) Nru 1024/2013 għalhekk ikkonferixxa lill-Kunsill is-setgħa li jaħtar lill-President u lill-Viċi President tal-Bord Superviżorju.
                  
               
                     (4)
                  
                  
                     Fis-16 ta' Diċembru 2013 il-Kunsill ħatar l-ewwel President tal-Bord Superviżorju permezz tad-Deċiżjoni ta' Implimentazzjoni tal-Kunsill 2013/797/UE (2). Skont l-Artikolu 26(3) tar-Regolament (UE) Nru 1024/2013, il-mandat tal-President tal-Bord Superviżorju huwa ta' ħames snin u ma jistax jiġġedded.
                  
               
                     (5)
                  
                  
                     Skont l-Artikolu 26(3) tar-Regolament (UE) Nru 1024/2013, fis-7 ta' Novembru 2018 il-BĊE, abbażi ta' proċedura tal-għażla miftuħa minn fost individwi ta' reputazzjoni rikonoxxuta u ta' esperjenza fi kwistjonijiet bankarji u finanzjarji u wara s-smigħ tal-Bord Superviżorju, ippreżenta proposta għall-ħatra tas-Sur Andrea ENRIA bħala l-President tal-Bord Superviżorju. Il-Parlament Ewropew approva dik il-proposta fid-29 ta' Novembru 2018,
                  
               ADOTTA DIN ID-DEĊIŻJONI:
         
            Artikolu 1
            Is-Sur Andrea ENRIA huwa maħtur bħala President tal-Bord Superviżorju tal-Bank Ċentrali Ewropew għal perijodu ta' ħames snin mill-1 ta' Jannar 2019.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
            Din id-Deċiżjoni għandha tapplika mill-1 ta' Jannar 2019.
         
         
            Magħmul fi Brussell, is-6 ta' Diċembru 2018.
            
               
                  Għall-Kunsill
               
               
                  Il-President
               
               H. KICKL
            
         
         
            (1)  ĠU L 287, 29.10.2013, p. 63.
         
            (2)  Id-Deċiżjoni ta' Implimentazzjoni tal-Kunsill 2013/797/UE tas-16 ta' Diċembru 2013 li timplimenta r-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (ĠU L 352, 24.12.2013, p. 50).